Lav et referat af nedenstående tekst:

Tekst:
Isarenaen i Frederikshavn er for få uger siden blevet indviet efter en større ombygning. Det skete til stor glæde for ishockeyspillere og fans, men nu får også hesteentusiaster glæde af ombygningen. I slutningen af januar bliver der for sjette gang afholdt istølt i Frederikshavn - et stævne hvor topryttere på deres islandske heste konkurrerer i at fremvise den særlige gangart tølt så perfekt som muligt på det glatte underlag. - Dem det hele handler om, heste og ryttere, får suværent gode forhold. Nu er der to haller, som hænger sammen. Dermed kan de varme op inden døre og følge med i, hvordan konkurrencen skrider frem. Det sikrer samtidig et meget bedre flow, siger arrangør Jan Michael Madsen. han pointerer samtidig, at ombygningen vil komme publikum til gode, da der nu vil være fuldt udsyn fra alle pladser i hallen samt billeder og pointscore på de nye infoskærme i hallen. Selve konkurrencen bliver også lidt anderledes i år. Tidligere har der primært været fokus på tølt, men i 2015 bliver der også konkurrencer, hvor islændernes andre gangarter bedømmes. Blandt andet kan man se dygtige heste og ryttere flyve over isen i det lynhurtige pasgang. Alt sammen er med til at gøre stævnet meget mere interessant, da de islandske heste så at sige kan have forskellige kompetencer, mener Rune Svendsen, som er dommer ved stævnet og selv har redet med i flere år. - Det giver mulighed for at andre typer af heste og andre ryttere kan deltage. I det hele taget bliver der en mere bred sammensætning af heste, siger Rune Svendsen. Det går løs på isen i Frederikshavn 31. januar, og omkring halvdelen af de 1200 billetter er allerede solgt.

Referat:
Det årlige stævne i Frederikshavn, hvor islandske heste og deres ryttere konkurrerer i ridning på is, bliver i nye omgivelser til gavn for både ekvipager og publikum.